CELEX: 31993R1571
Language: sl
Date: 1993-06-14 00:00:00
Title: Uredba Sveta (EGS) št. 1571/93 z dne 14. junija 1993 o spremembi Uredbe (EGS) št. 1883/78 o splošnih pravilih za financiranje intervencij s strani Evropskega kmetijskega usmerjevalnega in jamstvenega sklada, Jamstvenega oddelka

Pomembno pravno obvestilo

|

31993R1571

Uradni list L 154 , 25/06/1993 str. 0046 - 0047 finska posebna izdaja: poglavje 3 zvezek 50 str. 0091  švedska posebna izdaja: poglavje 3 zvezek 50 str. 0091 

		Uredba Sveta (EGS) št. 1571/93z dne 14. junija 1993o spremembi Uredbe (EGS) št. 1883/78 o splošnih pravilih za financiranje intervencij s strani Evropskega kmetijskega usmerjevalnega in jamstvenega sklada, Jamstvenega oddelkaSVET EVROPSKIH SKUPNOSTI JEob upoštevanju Pogodbe o ustanovitvi Evropske gospodarske skupnosti,ob upoštevanju Uredbe Sveta (EGS) št. 729/70 z dne 21. aprila 1970 o financiranju skupne kmetijske politike [1] in zlasti člena 3(2) Uredbe,ob upoštevanju predloga Komisije [2],ob upoštevanju mnenja Evropskega parlamenta [3],ker veljajo pri intervencijskih ukrepih, pri katerih znesek na enoto ni določen s pravili tržne ureditve, za financiranje Skupnosti osnovna pravila iz Uredbe (EGS) št. 1883/78 [4], zlasti kar zadeva metodo določanja zneskov, ki se financirajo, financiranje odhodkov, nastalih pri sproščanju sredstev za intervencijske odkupe, vrednotenje zalog, ki se prenašajo iz enega leta v drugo, in financiranje stroškov, nastalih pri fizičnem skladiščenju;ker člen 5 Uredbe (EGS) št. 1883/78 določa, da stroške obresti, ki jih imajo države članice pri zbiranju sredstev za javne intervencijske odkupe, financira Skupnost po enotni obrestni meri;ker je mogoče, da se v državi članici javni intervencijski odkupi kmetijskih proizvodov financirajo samo po obrestnih merah, ki so znatno višje od enotne obrestne mere;ker mora biti, če je za določeno državo članico razlika med obrestnima merama previsoka, v takšnih primerih poskrbljeno za uporabo korekcijskega mehanizma;ker mora v takšnih primerih razliko med posebno visoko obrestno mero, po kateri plačuje obresti država članica, in enotno obrestno mero, kljub temu delno kriti zadevna država članica z namenom spodbujanja iskanja najcenejšega načina financiranja;ker mora biti ta sprememba pravil časovno omejena in se mora uporabljati od začetka tekočega proračunskega leta;ker je možnost določanja enotne obrestne mere na ravni, ki je nižja od njene reprezentativne ravni, predvidena v drugem pododstavku člena 5 Uredbe (EGS) št. 2050/88 [5], primer uporabe načela iz prvega pododstavka člena 2 finančne uredbe Skupnosti [6]; ker je treba odpraviti časovno omejitev uporabe te določbe,SPREJEL NASLEDNJO UREDBO:Člen 1Člen 5 Uredbe (EGS) št. 1883/78 se spremeni:1. v drugem pododstavku se črtajo besede "glede na proračunska leta 1989 do 1992";2. doda se naslednji tretji pododstavek:"Če je obrestna mera, po kateri plačuje obresti država članica, več kakor dvakrat višja od enotne obrestne mere, lahko Komisija, ne glede na prvi odstavek, pri financiranju stroškov obresti navedene države članice za proračunska leta 1993 do 1995 uporablja enotno obrestno mero, povečano za razliko med dvakratnikom enotne obrestne mere in dejansko obrestno mero, po kateri plačuje obresti država članica."Člen 2Ta Uredba začne veljati dan po objavi v Uradnem listu Evropskih skupnosti.Uporablja se za izdatke, nastale od 1. oktobra 1992.Ta uredba je v celoti zavezujoča in se neposredno uporablja v vseh državah članicah.V Luxembourgu, 14. junija 1993Za SvetPredsednikB. Westh[1] UL L 94, 28.4.1970, str. 13. Uredba, kakor je bila nazadnje spremenjena z Uredbo (EGS) št. 2048/88 (UL L 185, 15.7.1988, str. 1).[2] UL C 57, 27.2.1993, str. 7.[3] Mnenje, dano dne 28. maja 1993 (še ni objavljeno v Uradnem listu).[4] UL L 216, 5.8.1978, str. 1. Uredba, kakor je bila nazadnje spremenjena z Uredbo (EGS) št. 787/89 (UL L 85, 30.3.1989, str. 1).[5] UL L 185, 15.7.1988, str. 6.[6] UL C 80, 24.3.1991, str. 1.--------------------------------------------------